Abred a-walch e paouezas an uhelidi dober gant ar brezhoneg (Hoel a Gernev e vije bet an dug diwezhañ  o kaozeal brezhoneg, en XIvet kantved). Gant se no devoe ket an aozerien skridoù brezhonek harp diganto, evel mo devoe barzhed Kembre er Grennamzer, da skouer. Sur a-walch ez eus bet tud o skrivañ e brezhoneg, barzhed a rae gant doareoù kemplezh ar chlotennoù diabarzh heñvel ouzh re ar chembraeg. Roudoù eus an doareoù-se da skrivañ a gaver er misterioù eus ar Grennamzer, anezho pezhioù-choari relijiel skrivet gant gwerzennoù. E-touez ar skridoù anavezetañ eus ar mare-se e cheller menegiñ an Dialog  etre Arzur Roe dan Bretounet ha Guynglaff (diviz etre Arzhur roue ar Vretoned ha Gwenchlan, 1450) pe choazh ar Mirouer de la Mort (melezour ar marv, savet e 1519).